کراچی (مانیٹرنگ ڈیسک) وزیراعلیٰ سندھ سید مرادعلی شاہ پارینے کہ مچ آ سندھ اٹ مروک آ پِر تیان 80 بندغ تپاخت کرینو ہرافتے آن 47 بندغ نا تعلقداری کراچی آن ءِ۔ وزیر اعلیٰ سندھ مراد علی شاہ اینو پریس کانفرنس آن تران اٹ کہوک آتے پک کرے او پارینے کہ کراچی ٹی تدوک آ دے انا وڑ پِر مالو اسُل خنتویسُن، تدوک آ نن شار انا دورہ نا وخت آ دیر اٹ ڈُب ہلنگ نا سوب آن گاڈی تے بدل کروئی تما، مخ اسکان دیر آن گدرینگسا پیش تماٹ، چیف سیکرٹری ءِ پارت کرینٹ کہ اُلس نا نسخان را سروے ءِ کے۔ او پارینے کہ بنجائی حکومت تون ملسا کوشست کیوہ کہ نسخان تے پورو کننگ کیو وخت اس کہ نالی تیا تجاوز آتے ایسر کننگ و اُلس ءِ پین جاگہ تننگ نا بست و بند کننگک۔
